Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: 1.1. Véleménye szerint az Mtv. elfogadására a jogalkotási eljárás elõírásainak megsértésével került sor. Hivatkozott a jogalkotásról szóló 1987. évi XI. törvény (a továbbiakban: Jat.) 20. §-ára, miszerint a jogalkalmazó szerveket
Paragraph Index: 299

38. § valódi célja a Felügyelet jelenlegi vezetésének azonnali leváltása, akár a vezetés — és így a mûködés folyamatossága — megszakításának árán is. Mindezek alapján a köztársasági elnök az Mtv. 38. § alkotmányellenességének megállapítását indítványozta. 1.3. Az alkotmányellenesség megállapításának indokoltságát — a fentieken túlmenõen — arra alapozta, hogy 2004/34. szám az Mtv. 38. §-a mint normatív formába öntött egyedi, személyi döntés azért is sérti az Alkotmány 2. § (1) bekezdésében deklarált jogállamiság elvét, mert ellentétes a jogbiztonsággal. A Felügyelet mûködése körében ugyanis különösképpen azért kell érvényesülnie a jogbiztonság követelményének, mert a felügyeleti szerv stabilitása fontos feltétele a piacgazdaság mûködésének. A köztársasági elnök indítványának ez a része már túlmegy a 38. § tartalmán, és a szervezetátalakítás egészét érinti. Kifejti, hogy az Mtv. által bevezetni kívánt szervezeti reform sérti a viszonylagos állandóság és a kiszámíthatóság követelményét, s ezt az állítását különösen a következõkkel támasztja alá. Az átalakítás megrendítheti a pénzügyi szervezetek bizalmát az õket felügyelõ intézményben. Érinti magát a Felügyeletet, annak vezetését, munkatársait, a mûködés folyamatosságát és kiszámíthatóságát. Végezetül sérti a jogbiztonságot az, ha a határozott idõre kinevezett vezetõt nem a törvényben meghatározott módon, hanem törvénymódosítással távolítják el megbízatásának lejárta elõtt. A köztársasági elnök a jogbiztonsággal összefüggésben megismételte azt az állítását, miszerint a Felügyelet elnökének és elnökhelyetteseinek az Mtv. szerinti elmozdítása az egyébként irányadó garanciális rendelkezések megkerülésével történik. Mindeközben a Felügyelet szervezete és tevékenysége nem szûnik meg és nem is alakul át a megbízatások megszüntetését indokoló módon. Az indítvány kifogásolta azt is, hogy az Mtv. nem rendezi a Psztv. 9/B. §-a alapján, a Felügyelet elnöke tanácsadó testületeként mûködõ Felügyeleti Tanács helyzetét. Ezzel — a köztársasági elnök megítélése szerint — sérül a világos, érthetõ és megfelelõen értelmezhetõ normatartalom alkotmányos követelménye.

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes